אוטובוס דו-קומתי

[260px|ממוזער|מודל האוטובוס [AEM Routemaster, אשר נמצא בעבר בשימוש נרחב במערכת התחבורה הציבורית של לונדון, נחשב כיום לדוגמה האיקונית ביותר לאוטובוס דו-קומתי]]
**אוטובוס דו-קומתי** (נקרא גם **אוטובוס קומתיים**) הוא אוטובוס בעל שתי קומות. אוטובוסים דו-קומתיים נפוצים במיוחד במערכות התחבורה הציבורית בבריטניה, וכמו גם בערים גדולות נוספות באירופה, ובאסיה, כאשר הדוגמה האיקונית ביותר היא האוטובוס האדום של לונדון, ובפרט המודל AEM Routemaster  אשר היה מיוצר בין השנים 1954 עד 1968.

ישנם שני סוגי אוטובוסים דו-קומתיים - בסוג הראשון הקומה העליונה היא בעלת גג סגור והוא נמצא בעיקר בשימוש בקווי התחבורה הציבורית בערים הגדולות, בסוג השני הגג של הקומה העליונה פתוח, והוא פופולרי במיוחד עבור תיירים.

## בישראל
בישראל חברת אגד הפעילה אוטובוסים דו-קומתיים בין השנים 1984 עד 2013.

האוטובוס הדו-קומתי הראשון (שנבנה על ידי החברה הגרמנית ניאופלן ) הגיע לישראל לראשונה ב-26 באוגוסט 1984, כאשר בתחילה במשך תקופת ניסיון בוצעו 434 נסיעות מבחן עם ארבעה קווים שונים, בהם האוטובוס נסע בסך הכל 195,583 קילומטרים וכתוצאה מכך החלה התעניינות ציבורית רחבה בשימוש באוטובוס דו-קומתי. בשנת 1988 נחתם הסכם בין חברת אגד לחברת ניאופלן אשר במסגרתו אגד הזמינה 20 אוטובוסים דו-קומתיים אשר יכנסו לשימוש עוד במהלך שנה זו, כאשר 30 אוטובוסים דו-קומתיים נוספים יוזמנו בשנה שלאחר מכן. האוטובוסים הדו-קומתיים החלו להגיע לישראל במהלך שנת 1989, ושימשו בעיקר בקווים תל אביב-ירושלים, תל אביב-חיפה, תל אביב-באר-שבע ובקווי אילת.

עם זאת, בשל בעיות אמינות של הדגמים הדו-קומתיים, הדבר הוביל לבסוף לירידה הדרגתית בשימוש בהם. בסוף שנות ה-90 של המאה ה-20 חדלה אגד להשתמש באוטובוסים הדו-קומתיים בקו המרכזי האחרון שהפעיל אותם - קו תל אביב-ירושלים (קו 480). במשך תקופה מסוימת נעשה שימוש באוטובוסים הדו-קומתיים בקווים מקומיים באזור השפלה, ולבסוף, בתחילת העשור הראשון של המאה ה-21 חדלו לחלוטין להשתמש בהם.

באוגוסט 2005 נכנסו שלושה אוטובוסים דו-קומתיים לשירות בקו 99 בירושלים (סובב ירושלים) שהופעל עבור תיירים המבקרים בירושלים ועבר ב-35 מהאטרקציות התיירותיות הבולטות בירושלים. שלושת האוטובוסים היו מאותם האוטובוסים הדו-קומתיים של ניאופלן שנרכשו במקור על ידי אגד. בשנת 2015, אגד מכרה את הקו ואוטובוסי הקומתיים לחברת יארא טורס. במהלך תקופת ההפעלה של הקו על ידי יארא טורס הקו הופעל על פי בקשות בלבד. בשנת 2016 יארא טורס הפסיקה להפעיל את הקו.

ביולי 2021 החלה אגד להפעיל אוטובוס דו-קומתי בקו 190 בין ראשון לציון לתל אביב. האוטובוס מבוסס על שלדה של מאן ומרכב של חברת UNVI הספרדית, יכול להסיע כ-90 נוסעים (73 בישיבה) וגם מונגש ברמפה לנכים. אגד רכשה 4 אוטובוסים מסוג זה.

## גלריה

קובץ:CM 104 - PARIS - Carrefour des Bds Montmartre et des Italiens - La station des omnibus (cropped).JPG|אוטובוס דו-קומתי מסוג Brillié-Schneider P2 אשר נוסע ברחובות פריז, צולם בין השנים 1907 ל-1911
קובץ:Autobús de la línea 'Bilbao-Ondarroa' estacionado en el barrio de Gros (1 de 1) - Fondo Car-Kutxa Fototeka.jpg|אוטובוס דו-קומתי בספרד, 1946
קובץ:Buenos Aires Tour Bus.jpg|אוטובוס תיירים דו-קומתי בעיר בואנוס איירס שבארגנטינה, מאי 2011
קובץ:LT 471 (LTZ 1471) Arriva London New Routemaster (19522859218).jpg|מודל האוטובוס New Routemaster , מחליף ה-AEM Routemaster המקורי, אשר נמצא כיום בשימוש נרחב במערכת התחבורה הציבורית של לונדון, יוני 2015
קובץ:Egged Touring Bus.jpg|קו 99 של אגד אשר פעל בירושלים


## ראו גם
* כלי תחבורה דו-קומתי
* אוטובוס גג פתוח

## קישורים חיצוניים

## הערות שוליים

קטגוריה:אוטובוסים